**Թերեզա Շլեզինգեր** (գերմ.՝ Therese Schlesinger, ծնյալ` *Eckstein*; հունիսի 6, 1863(1863-06-06), Վիեննա, Ավստրիական կայսրություն - հունիսի 5, 1940(1940-06-05), Բլուա), ավստրիացի քաղաքական գործիչ և ակտիվիստուհի կանանց իրավունքների համար, գրող-սոցիալիստ։

Նա Ավստրիայի Առաջին Հանրապետության խորհրդարանում ընտրված առաջին կին սոցիալ-դեմոկրատներից մեկն էր։

Կենսագրություն
--------------

Թերեզա Շլեզինգերը ծնվել է 1863 թվականի հունիսի 6-ին Վիեննայում։ Մեծացել է ազատական ​​հրեական արդյունաբերողների ընտանիքում, իր եղբայրների և քույրերի շրջանում` Էմմա Էկշտեյն, Ֆրիդրիխ Էկշտեյն և Գուստավ Էկշտեյն։

Թերեզան բարձրագույն կրթություն չի ստացել, նա մասնավոր դասեր է վերցրել և ինքնակրթությամբ է զբաղվել։ 1894 թվականին իր ընկերուհի Մարի Լանգի միջոցով ծանոթանալով ֆեմինիզմին, միացել է *Allgemeine Österreichischen Frauenverein* (*AÖFV*) կանանց ասոցիացիային։ Շուտով, Ավգուստա Ֆիկերտի ծանոթների շրջանը մտնելով, Թերեզան սկսել է նրա խորհրդով հոդվածներ գրել թերթերի և ամսագրերի համար։ Նա գրել է Ֆերդինանդ Կրոնավետերի *Volksstimme* շաբաթաթերթի կանանց բաժնի համար և դարձել է *AÖFV* -ի փոխնախագահ։ Պայքարել է կանանց և բարձրագույն կրթություն ստանալու և քվեարկելու իրավունքների համար։

Թերեզա Շլեզինգերը երկրորդ նստարանի ետևում աջից։ Հիմնադիր ազգային ժողով, 1919 թվական
1896 թվականին Թերեզա Շլեզինգերը Ռոզա Մայրեդերի հետ միասին *AÖFV* -ի կողմից ուղարկվել է *Ethischen Gesellschaft Wien* կոնֆերանս Վիեննայի աշխատողների իրավիճակի վերաբերյալ հարցերով, որտեղ նա առաջին անգամ կապեր է հաստատել սոցիալ-դեմոկրատների հետ։ Նույն թվականին նա ելույթ է ունեցել Բեռլինի միջազգային կանանց կոնգրեսում (*Internationalen Frauenkongress*)` նվիրված ավստրիացի կանանց շարժմանը։ Նա սկսլ է ուսումնասիրել սոցիալական ժողովրդավարության տեսական հիմքերը և Վիեննայի համալսարանում լսել է Էմիլ Ռայխի սոցիալական էթիկայի վերաբերյալ դասախոսությունները։ 1897 թվականի աշնանը նա դարձել է Ավստրիայի սոցիալ-դեմոկրատական ​​աշխատանքային կուսակցության անդամ։ 1901 թվականին նա համագործակցել է *Vereins sozialdemokratischer Frauen und Mädchen* ասոցիացիայի հետ։ Նա գրել է հասարակության մեջ կանանց հիմնահարցերի մասին գրքեր, կարդացել դասախոսություններ և հրապարակել է հոդվածներ *Der Kampf*, *Arbeiter-Zeitung* և *Die Unzufriedene* սոցիալ-դեմոկրատական ամսագրերում։ Առաջին համաշխարհային պատերազմի ընթացքում նա կուսակցության ձախ թևի առաջատար գործիչ էր` Վիկտոր Ադլերի և հետագայում Օտտո Բաուերի գլխավորությամբ։

### Ընտանիք

1888 թվականին Թերեզա Էկշտեյնն ամուսնացել է բանկի աշխատակից Վիկտոր Շլեզինգերի հետ։ 1890 թվականին ծնվել է նրանց դուստրը` Աննան։ Ծննդաբերության ժամանակ Թերեզան վարակվել է ծննդաբերական տենդով և երկուս ու կես տարվա հիվանդությունից հետո կարող էր տեղափոխվել միայն սայլակով և հենակներով։ Հիվանդության ժամանակ, 1891 թվականի հունվարի 23-ին, նրա ամուսինը մահացել է տուբերկուլյոզից։ Միակ դուստրը` Աննան, ով ամուսնացել էր իրավաբան Ջոզեֆ Ֆրեյի հետ, ինքնասպանություն է գործել 1920 թվականին։

Գրականություն
-------------

* *Jutta Dick*, *Marina Sassenberg*. Jüdische Frauen im 19. und 20. Jahrhundert. Lexikon zu Leben und Werk. Rowohlt, Reinbek 1993, ISBN 3-499-16344-6.
* *Gabriella Hauch*. Schlesinger, Therese. In: Brigitta Keintzel, Ilse Korotin (Hrsg.): Wissenschafterinnen in und aus Österreich : Leben – Werk – Wirken. Wien : Böhlau, 2002 ISBN 3-205-99467-1, S. 650–655.

Ծանոթագրություններ
------------------

1. 1 2 3 4  [Therese Schlesinger Frauen in Bewegung 1848–1938] (գերմ.) — Österreichische Nationalbibliothek, 2006.
2. 1 2 3 4  *Schmid-Bortenschlager S. Schnedl-Bubeniček H.* Österreichische Schriftstellerinnen 1880–1938 (գերմ.): Eine Bio-Bibliographie — Stuttgart: Akademischer Verlag Hans-Dieter Heinz, 1982. — S. 157—158. — ISBN 978-3-88099-123-1
3. ↑  Schlesinger, Therese (geb. Eckstein)

Արտաքին հղումներ
----------------

* Therese Schlesinger
* Schlesinger Therese, geb. Eckstein

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| CiNii: DA07965945 · GND: 101843305 · ISNI: 0000000081608819 · LNB: 000183863 · NKC: skuk0005063 · NTA: 23971458X · VIAF: 85180266 · WorldCat VIAF: 85180266 |

 |

 |